SPRÁVA ZO ZAHRANIČNEJ PRACOVNEJ CESTY č. 58, 59 / 2018

1.  Účastník ZPC:
Ing. Mgr. Anna Krivjanská, vedúca Odboru medzinárodnej spolupráce, Oddelenie medzinárodných projektov, anglický jazyk
Mgr. Nataša Dojčáková, Odbor medzinárodnej spolupráce, Oddelenie medzinárodných projektov, odborný pracovník, anglický jazyk

2.  Zahraničná pracovná cesta:
Účasť na meetingu projektu ResInfra@DR. 
Záhreb, Chorvátsko, 7.-10.3.2018, Ministry of science and education, Donje Svetice 38, 10000 Zagreb, Chorvátsko.
ZPC bolo hradená z rozpočtu projektu ResInfra@DR, číslo DTP1-417-1.1, kofinancovaného z prostriedkov ERDF 85 %.
 
3.  Rámcový program pobytu:
7.3.2018  
08:00			Odchod do Záhrebu služobným autom 
14:00 – 18:00		Interný meeting partnerov projektu ResInfra@DR
8.3.2018
09:00 – 18:00		Fourth dialogue workshop projektu ResInfra@DR 
19:00			Večera partnerov projektu ResInfra@DR
9.3.2018
09:00 – 13:00 		Reflection meeting partnerov projektu ResInfra@DR
13:00 – 18:00 	Steering committee meeting a annual review meeting partnerov projektu ResInfra@DR. Individuálne stretnutia projektových partnerov.
10.3.2018
10:00	Odchod do Bratislavy autom 

4.  Stručný priebeh rokovaní, resp.  študijného pobytu:
Prvý deň pracovnej cesty – 7.3.2018 bol venovaný neverejnému stretnutiu partnerov projektu ResInfra@DR, ktorého hlavnými zložkami boli: diskusia o otvorených otázkach a možných riešeniach vo všetkých pracovných skupinách; objasňovanie otázok ohľadom manažmentu v pracovných skupinách; objasňovanie všetkých otvorených bodov v pracovných skupinách; podpora informačnej úrovne partnerov; uzavretie prípravných aktivít na preskúmanie prvého roka činnosti projektu na základe požiadaviek JTS. 

Druhý deň – 8.3.2018 začal otvorením workshopu, ktorý prebiehal formou prezentácií a dialógov medzi zúčastnenými. Témami boli: problémy výskumných infraštruktúr v rámci regionálnych inovačných stratégií; finančná udržateľnosť výskumných infraštruktúr, projekty INTERREG v kontexte stratégie inteligentnej špecializácie a regionálnej spolupráce výskumných infraštruktúr; implementačné nástroje v S3: budovanie novej a zlepšenie existujúcej výskumnej infraštruktúry; zhrnutie poznatkov a záverov vyplývajúcich z diskusií a prezentácií.

Tretí deň – 9.3.2018 sa konalo interné stretnutie partnerov projektu ResInfra@DR. Hlavné vstupy patrili vedúcim partnerom v rámci pracovných balíkov (WP) - WP1 (projektový manažment), WP2 (komunikačné aktivity), WP3 (strategický dialóg), WP4 (budovanie kapacít), WP5 (pilotné akcie), ktorí informovali o pokroku a nadchádzajúcich úlohách, problémoch a súčasných riešeniach – s aktívnou účasťou všetkých partnerov. Venovali čas tiež stručnému prehľadu hlavných ponaučení z dialógu WS4; skupinovej práci v troch tematických skupinách (TG) a následne zhrnutiu výsledkov práce v týchto skupinách. Predmetom bolo aj rozdelenie úloh medzi partnerov, metodológia práce a upresnenie orientačného časového rámca plnenia jednotlivých aktivít. 

Štvrtý deň – 10.3.2018: odchod autom do Bratislavy

5.  Odporúčané závery:
V súlade s plánom aktivít stanovených na stretnutí a v Application form projektu začne Odbor medzinárodnej spolupráce plnenie aktivít na projekte ResInfra@DR. 

6.   Prehľad prinesenej dokumentácie a miesto jej uloženia

7.   Osobitne vyhodnotený očakávaný prínos ZPC
Prínosom účasti partnerov na trojdňovom meetingu boli najmä produktívne, odborné diskusie, zdieľanie poznatkov a názorov problematiky výskumných infraštruktúr odborníkov z celého Dunajského regiónu. Osobné stretnutie s partnermi projektu bolo prínosom a dôležitou súčasťou práce na projekte, keďže každý partner bol s danými témami konfrontovaný priamo na mieste a tým bol nútený reagovať a prinášať konkrétne riešenia v rámci zadaných úloh. Vzájomné konštruktívne dialógy, nachádzanie riešení problematických tém, to všetko prispelo k ďalšiemu pozitívnemu vývoju implementácie projektu.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na intranete CVTI SR. Informácie z podujatia budú tlmočené zamestnancom CVTI SR zapojeným do plnenia projektu ResInfra@DR.
Súhlasím so zverejnením správy na internete

Správu vypracoval: Mgr. Nataša Dojčáková			......................................
			
Ing. Mgr. Anna Krivjanská                            .....................................

Dátum: 12.3.2018

Správu schválil:  prof. RNDr. Ján TURŇA, CSc., generálny riaditeľ  ......................................